Die IAAF se wêreldkampioenskap het gister sy vyfde dag beleef. Suid-Afrika spog met nog ŉ gouemedalje en is nou derde op die medaljeleer.
Wayde van Niekerk het gemaklik sy titel in die 400 meter verdedig en weer met goud weggestap
Wayde van Niekerk en Akani Simbine sal môre aan die 200 m-halfeind deelneem.
400 m-hekkies halfeind
Die Springbokspan het gister in Port Elizabeth aangekom waar hulle gaan voorberei vir die eerste toets in die Kampioenskap-reeks. Die wedstryd is teen Argentinië op 19 Augustus in die Nelson Mandelabaai-stadion.
Drie wedstryde word vandag beslis
Jordan Spieth gaan dié week poog om die jongste speler nóg te word om ŉ loopbaan Grand Slam agter sy naam te skryf. Daarvoor kort hy net die PGA-kampioenskap.
Ernie Els slaan môre in sy 100ste Major-toernooi saam met ses ander Suid-Afrikaners af in die PGA-kampioenskap in Noord-Carolina. Dit sluit Charl Schwartzel, Louis Oosthuizen en Branden Grace in.
Op die jongste wêreldranglys vir toetskrieket, het Hasim Amla tot die negende plek as kolwer opgeskuif na die reeks teen Engeland.
Die driehoekige eendagreeks vir A-spannese eindstryd is gister in Pretoria gespeel.
Suid-Afrika 267/7 (50 bb)
Indië 270/3 (46.5 / 50 bb)
Indië wen met 7 paaltjies (met 19 balle oor)
Dit is weer byna tyd vir die Varsitybeker Netbalreeks om te begin. Die borge FNB, Samsung en Wimpy het bekend gemaak dat die reeks op 27 Augustus begin en op 9 Oktober sal eindig.
Deelnemende spanne sluit in:
Die Grand Prix van Oostenryk word dié naweek gejaag. Die wedren sal op die Red Bull Ring afgehandel word.
In Suid-Afrika sukkel Bafana Bafana om ŉ behoorlike span bymekaar te kry vir die naweek se CHAN kwalifisering teen Zambië. Boonop het die afrigter Stuart Baxter nie by gister se oefening opgedaag nie en hy het ook ŉ mediakonferensie gemis.
Real Madrid en Manchester United het gisteraand in die Uefa-superbeker kragte gemeet. Real Madrid het met 2-1 koning gekraai.